జెస్సికా సింప్సన్
సింప్సన్ అబిలీన్, టెక్సాస్‌‌లో జన్మించింది. ఆమె తల్లిదండ్రులు టీనా మరియు జో ట్రూట్ సింప్సన్‌. ఆమె తండ్రి ఒక మంత్రి మరియు మనస్తత్వ నిపుణుడు. ఆమె చిన్న వయసులో ఉండగానే స్థానిక బాప్టిస్టు చర్చిలో పాడటం ప్రారంభించింది. పన్నెండేళ్ల ప్రాయంలో,"ది మైకీ మౌస్ క్లబ్‌" ఆడిషన్ (నటీనటుల ఎంపిక ప్రక్రియ)కు సింప్సన్ ఎంపికకాలేకపోయింది. J.J. పియర్స్ హైస్కూల్‌లో చదువుతున్నప్పుడు ఆమె ప్రొక్లెయిమ్ రికార్డ్స్ సంస్థతో ఒప్పందం కుదుర్చుకుంది. అది ఒక చిన్న గోస్పెల్ మ్యూజిక్ రికార్డ్ లేబుల్. తన సొంత పేరు "జెస్సికా"తోనే ఆమె ఒక ఆల్బమ్‌ను రికార్డు చేసింది. అయితే ప్రొక్లెయిమ్ సంస్థ దివాలా తీయడంతో ఆల్బమ్ అధికారికంగా విడుదలకు నోచుకోలేదు. కానీ, ఆమె అవ్వ మాత్రం ఆమెకు కొంత సొమ్మును అందించింది. ఆ సాయం ఆమెను కొంత వరకు ప్రోత్సహించింది. కిర్క్ ఫ్రాంక్లిన్, సిసి వినాన్స్ మరియు గాడ్స్ ప్రాపర్టీలతో కలిసి ఆమె పలు సంగీత కచేరీల్లో పాల్గొంది. పదహారేళ్ల వయసులో సింప్సన్ హైస్కూల్‌ను విడిచిపెట్టింది (తర్వాత ఆమె GEDని అందుకుంది). కొలంబియా రికార్డ్స్ అధికారి టామీ మొట్టోలా "జెస్సికా" గురించి విన్న తర్వాత ఆ లేబుల్ తరపున ఆల్బమ్‌లు చేయడానికి ఆమె ఒక ఒప్పందం కుదుర్చుకుంది.
అలీసియా కీస్
కీస్ న్యూయార్క్ న్యూయార్క్ నగరంలోని మన్హట్టన్ యొక్క హెల్'స్ కిచన్ ప్రాంతములో 1981 జనవరి 25 న అలీసియా ఆగెల్లో కుక్ గా జన్మించింది. ఆమె ఒక పారాలీగల్ (న్యాయవాదులకు సహకారం అందించేవారు) మరియు పాక్షిక నటి అయిన తెరెసా ఆగెల్లో, మరియు విమాన సేవకుడు అయిన క్రైగ్ కుక్ ల యొక్క కుమార్తె మరియు వారి ఏకైక సంతానం. కీస్ తల్లి స్కాటిష్, ఐరిష్ మరియు ఇటాలియన్ సంతతికి చెందినది, మరియు ఆమె తండ్రి ఒక ఆఫ్రికన్ అమెరికన్; తన ద్విజాతి వారసత్వంతో తను సౌకర్యముగా ఉన్నానని కీస్ పేర్కొంది ఎందుకనగా తను "భిన్న సంస్కృతులకు చెందవచ్చని" ఆమె భావించింది. ఆమెకి రెండు సంవత్సరముల వయస్సులో ఆమె తల్లిదండ్రులు విడిపోయారు దానితో ఆమె మన్హట్టన్, హెల్'స్ కిచన్ ప్రాంతములో తన తల్లి వద్దే పెరిగింది. 1985 లో, నాలుగు సంవత్సరముల వయస్సులో కీస్ "ది కాస్బీ షో"లో నటించింది, ఇందులో ఆమె మరియు కొంతమంది ఆడపిల్లలు "స్లంబర్ పార్టీ" ఎపిసోడ్లో రూడీ హక్స్ టేబుల్'స్ స్లీప్ ఓవర్ () అతిథుల పాత్ర పోషించారు. ఆమె బాల్యమంతా, కీస్ ను ఆమె తల్లి సంగీత మరియు నృత్య తరగుతులకు పంపేది. ఆమెకు ఏడు సంవత్సరముల వయస్సులో ఆమె పియానో వాయించటం ప్రారంభించింది మరియు బీతోవెన్, మొజార్ట్ మరియు చాపిన్ వంటి సంగీతకారుల వద్ద శాస్త్రీయ సంగీతమును అభ్యసించింది. 12 సంవత్సరముల వయస్సులో కీస్ ప్రొఫెషనల్ పెర్ఫార్మింగ్ ఆర్ట్స్ స్కూల్ లో చేరింది, ఇక్కడ ఆమె బృందగానంలో నిష్ణాతురాలైంది మరియు 14 సంవత్సరముల వయస్సులో పాటలు రాయటం ప్రారంభించింది. 16 సంవత్సరముల వయస్సులో ఆమె మూడు సంవత్సరములలో ఉత్తమ విద్యార్థినిగా పట్టా పుచ్చుకుంది. ఆమె కొలంబియా యూనివర్సిటీలో చేరింది మరియు కొలంబియా రికార్డ్స్ తో రికార్డింగ్ ఒప్పందమును కలిగి ఉంది; రెండిటినీ సమన్వయము చేయటానికి ఆమె ప్రయత్నించింది, కానీ నాలుగు వారముల తర్వాత తన సంగీత జీవితంలో వృద్ధి సాధించటానికి ఆమె కళాశాలకు వెళ్ళలేదు.